《入白沙渚，夤缘二十五里至石窟山下，怀天台陆山人》
唐代·刘长卿

远屿霭将夕，玩幽行自迟。归人不计日，流水闲相随。

辍棹古崖口，扪萝春景迟。偶因回舟次，宁与前山期。

对此瑶草色，怀君琼树枝。浮云去寂寞，白鸟相因依。

何事爱高隐，但令劳远思。穷年卧海峤，永望愁天涯。

吾亦从此去，扁舟何所之。迢迢江上帆，千里东风吹。

作者简介：刘长(zhǎng)卿(709—789)，字文房，汉族，宣城（今属安徽）人，唐代诗人。后迁居洛阳，河间（今属河北）为其郡望。唐玄宗天宝年间进士。肃宗至德中官监察御史，苏州长洲县尉，代宗大历中任转运使判官，知淮西、鄂岳转运留后，又被诬再贬睦州司马。因刚而犯上，两度迁谪。德宗建中年间，官终随州刺史，世称刘随州。